Agtjarige stamp sy kop teen rotseArgieffoto ŉ Agtjarige seuntjie van Springs in Gauteng is ernstig beseer toe hy sy kop Sondagmiddag teen die rotse by Silver Beach in Port Edward gestamp het. “Hy is in ‘n ernstige, maar stabiele toestand in die hospitaal,” het Craig Lambinon, woordvoerder van die Nasionale Seereddingsinstituut (NSRI), gesê. “ŉ 23-jarige man van Pretoria-Noord is Sondag ook ernstig daar beseer toe sy been deur ŉ boot gekneus is,” het Lambinon gesê. Hy is ook in ŉ ernstige maar stabiele toestand in die hospitaal. Lambinon sê reddingswerkers moes ook ŉ 34-jarige man help nadat ŉ vishoek in sy hand ingedruk het.